Page:Scottish minstrel (4).pdf/19

 41

We ranged a' from Tweed to Spey,

And liv'd like lords and ladies gay;

For a Lowland face he feared nane,

My gallant braw John Highlandman.

Sing hey, &c.

They banish'd him beyond the sea;

But ere the bud was on the tree,

A down my cheeks the pearls ran,

Embracing my John Highlandman.

Sing hey, &c.

THE BIRKS OF ABERFELDY.

Words by BURNS. Air" The Birks of Aberfeldy" (very old

Key-note D.

BONNIE lassie, will ye go,

Will ye go, will ye go,

Bonnie lassie will ye go

To the birks of Aberfeldy ?

Now simmer blinks on flow'ry braes,

And o'er the crystal streamlet plays,

Come let us spend the lightsome days

In the birks of Aberfeldy.

Bonnie lassie, &c.

While o'er their heads the hazels hing,

The little birdies blythly sing,

Or lightly flit on wanton wing,

In the birks of Aberfeldy.

Bonnie lassie, &c.

The braes ascend like lofty wa's,

The foaming stream deep roaring fa's,

O'erhung wi' fragrant spreadin' shaws,

The birks o' Aberfeldy,

Bonnie lassie, &c.

The hoary cliffs are crown'd wi' flow'rs,

White o'er the linn the burnie pours,

And risin' weets wi' misty show'rs

The birks o' Aberfeldy.

Bonnie lassie, &c.

Let fortune's gift at random flee,

They ne'er shall draw a wish frae me,

Supremely bless'd wi' love and thee

In the birks of Aberfeldy.

Bonnie lassie, &c.